**Հիմնավորում**

«Հայաստանի Հանրապետության հարկային օրենսգրքում լրացումներ և փոփոխություններ կատարելու մասին» ՀՀ օրենքի նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպատակըՀայաս­տանի Հանրապետությունում ֆիզիկական անձանց եկա­մուտ­ների համընդ­հա­նուր հայ­տա­րա­րա­գրման համակարգի ներդրումն է:
2. **Կարգավորման հարաբերությունների ներկա վիճակը և առկա խնդիրները.** Ներ­կա­յումս Հարկային օրենսգրքով սահմանված կարգավորումների ներքո ֆիզիկական անձանց տարե­կան եկամուտների հայտարարագրման համակարգը իրավական առումով գործում է միայն հարկային գործակալների կողմից չհարկված եկամուտների մասով: Մյուս կողմից, հայտա­րա­րագրման այդ համակարգը ֆիզիկական անձանց կողմից կատարվող սոցիալական նշա­նա­կու­թյան ծախսեր հայտարարագրելու և, ըստ էության, այդ ծախսերի հաշվին պետական բյուջե վճար­­­ման ենթակա եկամտային հարկի պարտավորությունները նվազեցնելու հնարավորություն չի նախատեսում, այսինքն՝ բացակայում է տնտեսական շարժառիթների հիման վրա գործող՝ ֆիզի­­կա­կան անձանց եկամուտների համատարած հայտարարագրման համակարգ:

Խնդիրը կայանում է նրանում, որ չնայած նրան, որ գործող Հարկային օրենսգրքով տարե­կան եկամուտների հայտարարագրման համակարգի իրավական հիմքերը դրված են, այդու­հան­դերձ կարելի է ամրագրել, որ եկամուտների հայտարարագրման համակարգը գործ­նա­կանում չի գործում, ինչի արդյունքում հնարավոր չի լինում ունենալ ֆիզիկական անձանց իրա­կան եկա­մուտ­ների պատկերն արտացոլող տեղեկատվություն:

1. **Առկա խնդիրների առաջարկվող լուծումները.** Նախագծով առաջարկում է վերանայել ֆիզի­կական անձանց եկամուտների հայտարարագրման մոտեցումները և սահմանել, որ հայտա­րա­րագրման ենթակա են ոչ միայն հարկային գործակալների կողմից չհարկված եկամուտները, այլ նաև հաշ­վետու տարվա ընթացքում ֆիզիկական անձի կողմից հարկային գործակալի կողմից ստացվող բոլոր եկամուտները: Միաժամանակ, առաջարկվում է ներդնել միջազգային պրակ­տի­կա­յում լայնորեն կիրառվող «սոցիալական կրե­դիտ­­ների» համակարգ, մասնավորապես, առա­ջարկ­վում է նախատեսել առողջա­պա­հու­­թյան և կրթու­թյան նպա­տակով կատարված ծախսերի հաշվին հաշվետու տարվա եկա­մտա­­յին հարկի պար­տա­վո­րու­թյունները նվազեցնելու կամ վճար­ված եկամտային հարկը հետ ստանալու հնա­րավորություն, դրանով իսկ այդ ծախ­սերի մի մասի բեռը տեղա­փո­խելով պետական բյուջեի վրա:

Առաջարկվում է նաև համակարգը ամբողջական ներդնել երեք տարիների ընթացքում

1. **Կարգավորման առարկան.** Նախագծի կարգավորման առարկան ֆիզիկական անձանց եկամուտների հայտարարագրման ներդրման հետ կապված հարաբերություններն են:
2. **Նախագծի մշակման գործընթացում ներգրավված ինստիտուտները և անձինք.** Նախա­­­­­գի­ծը մշակվել է ՀՀ ֆինանսների նախարարության կող­­մից:
3. **Իրավական ակտի կիրառման դեպքում ակնկալվող արդյունքը.** Նախագծի ընդուն­­­­­­­­­­­­­ման արդ­յուն­­­քում ակնկալվում է Հայաստանի Հանրապետությունում երեք փուլերով ներդնել միջազ­գային պրակտիկայում լայնորեն կիրառվող՝ ֆիզիկական անձանց եկամուտների հայ­տա­րա­րա­գրման համակարգ, որը կխթանի ընդհանուր տնտեսության թափանցիկության աճին, ինչպես նաև կնպաստի մատչելի ֆինանսների հասանելիությանը: Համակարգի ներդրման արդյունքում ակնկալ­վում է, որ 2025 թվականի հաշվետու տարվա համար 2026 թվականին հայտարարագիր պետք է ներ­կա­յաց­նեն ՀՀ ռեզիդենտ բոլոր անձինք, ինչպես նաև Հայաստանի Հան­րա­պե­տու­թյան աղբյուրներից եկամուտ ստացող ոչ ռեզիդենտ ֆիզիկական անձինք:
4. **Կապը ռազմավարական փաստաթղթերի հետ. Կառավարության 2021-2026թթ. ծրա­գիր, ոլորտային և/կամ այլ ռազ­մա­վա­րություններ (Պետական ֆինանս­­­ների կառա­վար­ման համա­կարգի բարեփոխումների 2019-2023թթ. գոր­ծո­ղու­­­­թյունների ծրագիր).**

Նախագիծը բխում է Կառավարության 2021-2026 թվականների ծրագրի 6.8-րդ «Հարկա­բյու­­­ջետային քաղաքականություն» մասով սահմանված քաղաքականության ուղղություններից, ըստ որի ներդրվելու է ֆիզիկական անձանց եկամուտների հայտարարագրման գործուն համա­կարգ, որը կնպաստի նաև միջազգային պրակտիկայում լայնորեն կիրառվող «սոցիալական կրե­դիտ­­ների» համակարգի ներդրմանը: